Metodické usmernenie 
k postupu účtovania o peňažných prostriedkoch v hotovosti 
v štátnych rozpočtových organizáciách a v štátnych príspevkových organizáciách

	Štátne rozpočtové organizácie a štátne príspevkové organizácie vedú účtovníctvo podľa zákona 
č. 431/2002 Z. z. o účtovníctve v znení neskorších predpisov a podľa Opatrenia MF SR č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov (ďalej len „Opatrenie“).  
	Denný limit zostatku finančných prostriedkov v hotovosti pre klientov Štátnej pokladnice je ustanovený Výnosom MF SR z 13. októbra 2010 č. MF/021352/2010-32, ktorým sa mení a dopĺňa výnos  MF SR z 5. mája 2010 č. MF/10054/2010-32, ktorým sa ustanovuje denný limit zostatku finančných prostriedkov v hotovosti pre klientov Štátnej pokladnice.
O peňažných prostriedkov v hotovosti sa v zmysle § 40 citovaného Opatrenia účtuje na účte 
211 – Pokladnica. 
Peňažné prostriedky v hotovosti účtované na účte 211 – Pokladnica sa vykazujú v súvahe na riadku 086. 

Postup účtovania  štátnej rozpočtovej organizácii: 
 												
Popis účtovného prípadu	MD	D	
Výber hotovosti z účtu štátnych rozpočtových výdavkov do pokladnice - účtovanie na základe príjmového pokladničného dokladu	211	261	
Výber hotovosti z účtu štátnych rozpočtových výdavkov do pokladnice - účtovanie na základe výpisu z účtu 	261	225	
Zúčtovanie do výnosov v súvislosti s výdavkami	352	681	
Odvod hotovosti na účet štátnych rozpočtových príjmov - účtovanie na základe výdavkového pokladničného dokladu	261	211	
Odvod hotovosti na účet štátnych rozpočtových príjmov - účtovanie na základe výpisu z účtu	224	261	

Postup účtovania  štátnej príspevkovej organizácii: 
 												
Popis účtovného prípadu	MD	D	
Výber hotovosti z bežného účtu do pokladnice - účtovanie na základe výpisu z bežného účtu 	261	221	
Výber hotovosti z bežného účtu do pokladnice - účtovanie na základe príjmového pokladničného dokladu	211	261	
Odvod hotovosti na bežný účet - účtovanie na základe výdavkového pokladničného dokladu	261	211	
Odvod hotovosti na bežný účet - účtovanie na základe výpisu z bežného účtu	221	261